
МОНГОЛ УЛСЫН ХУУЛЬ
							
2026 оны .... дугаар 						                          Улаанбаатар
сарын ... -ны өдөр                                                            			              хот	        		
ТӨСВИЙН ТУХАЙ ХУУЛЬД НЭМЭЛТ ОРУУЛАХ ТУХАЙ

1 дүгээр зүйл.Төсвийн тухай хуулийн 60 дугаар зүйлийн 60.3.5 дахь заалтын "зээл олгох," гэсний өмнө "бичил, жижиг, дунд үйлдвэрийг дэмжихээс бусад" гэж нэмсүгэй. 

2 дугаар зүйл.Энэ хуулийг “Бичил үйлдвэрлэл, үйлчилгээг дэмжих тухай” хууль хүчин төгөлдөр болсон өдрөөс эхлэн дагаж мөрдөнө. 



Гарын үсэг

			

Төсөл

МОНГОЛ УЛСЫН ХУУЛЬ

2026 оны .... дугаар 						                          Улаанбаатар
сарын ... -ны өдөр                                                            			              хот	        

ЗАСГИЙН ГАЗРЫН ТУСГАЙ САНГИЙН ТУХАЙ ХУУЛЬД 
НЭМЭЛТ, ӨӨРЧЛӨЛТ ОРУУЛАХ ТУХАЙ ХУУЛИЙН ТӨСӨЛ

	1 дүгээр зүйл.Засгийн газрын тусгай сангийн тухай хуулийн 16 дугаар зүйлийн 16.2 дахь заалтын “…6.1,” гэсний дараа “16.4 болон Үндэсний баялгийн сангийн тухай хуулийн 9 дүгээр зүйлийн 9.1.3 дахь заалтад заасан Хөгжлийн сангаас олгосон”  гэж нэмсүгэй. 

	2 дугаар зүйл.Засгийн газрын тусгай сангийн тухай хуулийн 16 дугаар зүйлийн  10 дахь хэсэгт доор дурдсан агуулгатай  хэсэг нэмсүгэй:

1/16 дугаар зүйлийн 16.10 дэх хэсэг
“16.10. Энэ хуулийн 16 дугаар зүйлийн 16.6-д заасан санхүүжилтийн арга хэмжээг бичил үйлдвэрлэл, үйлчилгээг хэрэгжүүлэхэд нэгэн адил зарцуулна.” 
	
3 дугаар зүйл.Засгийн газрын тусгай сангийн тухай хуулийн 16 дугаар зүйлийн 16.1 дэх хэсгийг дор дурдсанаар өөрчлөн найруулсугай:

 	“16.1.Жижиг, дунд үйлдвэрийг хөгжүүлэх сан нь бичил, үйлдвэрлэл, үйлчилгээ эрхлэгчид болон жижиг, дунд үйлдвэр эрхлэгч аж ахуй нэгжийн үйл ажиллагааг дэмжих зориулалттай байна.”

	4 дүгээр зүйл.Энэ хуулийг Бичил, үйлдвэрлэл, үйлчилгээг дэмжих тухай хууль хүчин төгөлдөр болсон өдрөөс эхлэн дагаж мөрдөнө.

ҮНДЭСНИЙ БАЯЛГИЙН САНГИЙН ТУХАЙ ХУУЛЬД 
НЭМЭЛТ ОРУУЛАХ ТУХАЙ ХУУЛИЙН ТӨСӨЛ

1 дүгээр зүйл.Үндэсний баялгийн сангийн тухай хуулийн 11 дүгээр зүйлийн 11.1.3 дахь заалтыг 11.1.3.а болгон өөрчилж, дор дурдсан агуулгатай дэд заалт нэмсүгэй:

1/11 дүгээр зүйлийн 11.1.3.а, 11.1.3.б дэх дэд заалт:
“11.1.3.а.Хөгжлийн сангийн эх үүсвэр нь нэгдсэн төсвийн тэнцвэржүүлсэн тэнцэл ашигтай гарсан тохиолдолд гол нэр төрлийн эрдэс баялгийн үнэ тухайн жилийн төсөвт тооцсон тэнцвэржүүлсэн үнээс өндөр байснаас нэмэгдэж орох төсвийн орлогын 50 хувиас бүрдэнэ.
11.1.3.б.Ашигт малтмал, газрын тос, байгалын хий, цацрагт идэвхт ашигт малтмалын нөөц ашигласны төлбөрийн 10 хувийг бичил, жижиг, үйлдвэр, үйлчилгээг дэмжих хөнгөлөлттэй зээлийн эх үүсвэрт зарцуулна.”

2 дугаар зүйл.Үндэсний баялагийн сангийн тухай хуулийн 10.1.3 дахь заалтын “…хэрэгжүүлэхэд” гэсний дараа “...хөдөө аж ахуй, хүнс, хөнгөн үйлдвэр, бичил, жижиг, дунд үйлдвэр, үйлчилгээг хөгжүүлэх зорилгоор хөнгөлөлттэй зээлийн” гэж нэмсүгэй.

	3 дугаар зүйл. Энэ хуулийг Бичил, үйлдвэрлэл, үйлчилгээг дэмжих тухай хууль хүчин төгөлдөр болсон өдрөөс эхлэн дагаж мөрдөнө.

АЖ АХУЙН НЭГЖИЙН ОРЛОГЫН АЛБАН ТАТВАРЫН ТУХАЙ 
ХУУЛЬД НЭМЭЛТ ОРУУЛАХ ТУХАЙ

	1 дүгээр зүйл.Аж ахуйн нэгжийн орлогын албан татварын тухай хуулийн 22 дугаар зүйлийн 22.5 дахь хэсэгт дор дурдсан агуулгатай 22.5.24 дэх заалт нэмсүгэй:

“22.5.24.бичил, жижиг, дунд үйлдвэрийн кластерын үйл ажиллагааг дэмжсэн аж ахуйн нэгжид  зарцуулсан зардлыг татвар ногдох орлогоос хасаж тооцно.”

	2 дугаар зүйл.Энэ хуулийг Бичил үйлдвэрлэл, үйлчилгээг дэмжих тухай хуульд нэмэлт, өөрчлөлт оруулах тухай хууль хүчин төгөлдөр болсон өдрөөс эхлэн дагаж мөрдөнө.

ГАЗРЫН ТУХАЙ ХУУЛЬД НЭМЭЛТ ОРУУЛАХ ТУХАЙ

	1 дүгээр зүйл.Газрын тухай хуулийн 21 дүгээр зүйлийн 21.4 дэх хэсэгт дор дурдсан агуулгатай 21.4.8 дахь заалт нэмсүгэй:

	“21.4.8.ажлын байр шинээр бий болгох, хадгалах зорилгоор үйлдвэр үйлчилгээ эрхлэх зориулалтаар 0,1 га хүртэл газрыг нэг удаа үнэгүй, нэмэлт газрыг хөнгөлөлттэй үнээр бичил, жижиг, дунд үйлдвэр, үйлчилгээ эрхлэгчид эзэмшүүлэх гэрээг байгуулах;”
	
	2 дугаар зүйл.Энэ хуулийг Бичил, үйлдвэрлэл, үйлчилгээг дэмжих тухай хууль хүчин төгөлдөр болсон өдрөөс эхлэн дагаж мөрдөнө.

ТӨРИЙН БОЛОН ОРОН НУТГИЙН ӨМЧИЙН ХӨРӨНГӨӨР БАРАА, АЖИЛ, ҮЙЛЧИЛГЭЭ ХУДАЛДАН АВАХ ТУХАЙ ХУУЛЬД НЭМЭЛТ ОРУУЛАХ ТУХАЙ

	1 дүгээр зүйл.Төрийн болон орон нутгийн өмчийн хөрөнгөөр бараа, ажил, үйлчилгээ худалдан авах тухай хуулийн 8 дугаар зүйлд дор дурдсан агуулгатай 8.10, 8.11 дэх хэсэг нэмсүгэй:

	“8.10.Төрийн нийтийн өмч газрын хэвлийн баялаг болох ашигт малтмал, газрын тос эрэх хайх, олборлох, боловсруулах, худалдаалах үйл ажиллагаа эрхэлж буй төрийн эзэмшлийн хувьцаа бүхий хуулийн этгээд, Засгийн газартай газрын тосны бүтээгдэхүүн хуваах гэрээ байгуулсан аливаа хуулийн этгээд өөрийн үйл ажиллагаанд шаардлагатай бараа, ажил, үйлчилгээ худалдан авах, туслан гүйцэтгэгчийг нээлттэй сонгон шалгаруулж, худалдан авалтын 30-аас доошгүй хувийг орон нутгийн аж ахуйн нэгж, иргэдээс авна.
	8.11.Төрийн болон орон нутгийн өмчит байгууллагууд тухайн жилийн худалдан авалтын 50-аас доошгүй хувийг дотоодын үйлдвэрээс авна.”

2 дугаар зүйл. Төрийн болон орон нутгийн өмчийн хөрөнгөөр бараа, ажил, үйлчилгээ худалдан авах тухай хуулийн 8 дугаар зүйлийн 8.6 дахь хэсгийн “…үйлчилгээ эрхлэгч,” гэсний дараа “Бичил, үйлдвэрлэл, үйлчилгээг дэмжих тухай хуулийн 4 дүгээр зүйлийн 4.1.2-т заасан бичил, үйлдвэрлэл, үйлчилгээ эрхлэгч” гэж нэмсүгэй. 
  
3 дугаар зүйл. Энэ хуулийг Бичил, үйлдвэрлэл, үйлчилгээг дэмжих тухай хууль хүчин төгөлдөр болсон өдрөөс эхлэн дагаж мөрдөнө.

	НЭМЭГДСЭН ӨРТГИЙН АЛБАН ТАТВАРААС ЧӨЛӨӨЛӨХ ТУХАЙ

1 дүгээр зүйл. Бичил, жижиг, дунд үйлдвэрлэлийг дэмжиж ажлын байрыг нэмэгдүүлэх, импортыг орлох, экспортыг дэмжсэн бүтээгдэхүүн үйлдвэрлэх зорилгоор импортоор оруулж байгаа жижиг, дунд үйлдвэрийн үйлдвэрлэлийн зориулалт бүхий тоног төхөөрөмж, сэлбэг хэрэгслийг нэмэгдсэн өртгийн албан татвараас чөлөөлсүгэй.

2 дугаар зүйл.Энэ хуулийн 1 дүгээр зүйлд заасан жижиг, дунд үйлдвэр, үйлдвэрлэлийн зориулалт бүхий тоног төхөөрөмж, сэлбэг хэрэгслийн жагсаалтыг "Барааг тодорхойлох, кодлох уялдуулсан систем /БТКУС/"-ийн ангиллын дагуу Засгийн газар батална.

	3 дугаар зүйл.Энэ хуулийг 2030 оны 12 дугаар сарын 31-ний өдрийг хүртэл дагаж мөрдөнө.

ГААЛИЙН АЛБАН ТАТВАРААС ЧӨЛӨӨЛӨХ ТУХАЙ

1 дүгээр зүйл. Бичил, жижиг, дунд үйлдвэрлэлийг дэмжиж ажлын байрыг нэмэгдүүлэх, импортыг орлох, экспортыг дэмжсэн бүтээгдэхүүн үйлдвэрлэх зорилгоор импортоор оруулж байгаа бичил, жижиг, дунд  үйлдвэрлэлийн зориулалт бүхий тоног төхөөрөмж, сэлбэг хэрэгслийг гаалийн албан татвараас чөлөөлсүгэй.

2 дугаар зүйл. Энэ хуулийн 1 дүгээр зүйлд заасан бичил, жижиг, дунд үйлдвэр, үйлдвэрлэлийн зориулалт бүхий тоног төхөөрөмж, сэлбэг хэрэгслийн жагсаалтыг "Барааг тодорхойлох, кодлох уялдуулсан систем /БТКУС/"-ийн ангиллын дагуу Засгийн газар батална.

3 дугаар зүйл.Энэ хуулийг 2030 оны 12 дугаар сарын 31-ний өдрийг хүртэл дагаж мөрдөнө.

НИЙГМИЙН ДААТГАЛЫН ЕРӨНХИЙ 
ХУУЛЬД НЭМЭЛТ ОРУУЛАХ ТУХАЙ

[bookmark: _heading=h.83izk2lemoiz]1 дүгээр зүйл. Нийгмийн даатгалын ерөнхий хуульд дор дурдсан агуулгатай зүйл, хэсэг, заалт, дэд заалтыг нэмсүгэй.

1/231 дугаар зүйл:

“21.23¹.Бичил үйлдвэрлэл, үйлчилгээг дэмжих тухай хуульд заасан бичил үйлдвэрлэл, үйлчилгээ эрхлэгч энэ хуулийн 7.7-д заасны дагуу сайн дураар даатгуулсан бол түүний тэтгэврийн даатгалын шимтгэлийн 50 хүртэлх хувийг улсын төсвөөс төлж болно.
21.23².Энэ хуулийн 21.23¹-д заасан шимтгэлийн дэмжлэгийг үзүүлэх нөхцөл, хугацаа, хувь хэмжээг Засгийн газар батална.”
	
	2 дугаар зүйл.Энэ хуулийг Бичил, үйлдвэрлэл, үйлчилгээг дэмжих тухай хууль хууль хүчин төгөлдөр болсон өдрөөс эхлэн дагаж мөрдөнө.

БИЧИЛ ҮЙЛДВЭРЛЭЛ, ҮЙЛЧИЛГЭЭГ ДЭМЖИХ  ХУУЛЬ 
АНХДАГЧ ХУУЛЬ/-ИЙГ ДАГАЖ МӨРДӨХ ЖУРМЫН ТУХАЙ 

1 дүгээр зүйл. Бичил үйлдвэрлэл, үйлчилгээг дэмжих тухай хууль /анхдагч хууль/-ийн 6 дугаар зүйлийн 6.5 дахь хэсэгт заасан журмыг 2027 оны 01 дүгээр сарын 01-ний өдрөөс өмнө батална. 
:
2 дугаар зүйл.Энэ хуулийг “Бичил үйлдвэрлэл, үйлчилгээг дэмжих тухай” хууль хүчин төгөлдөр болсон өдрөөс эхлэн дагаж мөрдөнө. 



Гарын үсэг






